تورکمنیستان-دا هر ایل ژوئن آیی‌نین ایلک بازار گونو "توخوجولوق صنایع‌سی ایشچی‌لری گونو" کیمی قئید اولونور. بو گون موناسیبتیله کئچیریلن سرگیده سئکتورداکی اینکیشاف و یئنی‌لیک‌لر تقدیم اولونور.
تورکمنیستان تیجارت و صنایع اتاقی ایله تئکستیل ناظیرلیگی‌نین بیرگه تشکیل ائتدیگی "تورکمن تئکستیل -2017" سرگی‌سینده سئکتورون 2017-جی ایله عاید مودئل و محصول‌لاری نوماییش اولونور، باراما‌دان گئییمه قدر تورکمن تئکستیل سئکتورونون اینکیشافی تانیدیلیر.
دونیانین مهم پامبیق اوره تیجی لریندن اولان تورکمنیستاندا 2016-جی ایلده 1 میلیون 50 مین تن پامبیق اوره تیلیب. اؤلکه‌ده یئرلی فیرما‌لارلا برابر، تورک شیرکت‌لری و بعضی اولوسلار آراسی فیرما‌لارین دا اورتاق اوره تیم کومپلئکسی موجوددور. سرگیده بو ایل 55 یئرلی و 18 اولوسلار آراسی اولماقلا، 73 فیرما ایشتیراک ائدیر.
تورکمنیستان پرزیدنتی قوربانقولو بردی محمداوف بو ساحه‌نین ایشچیلرینی تورکمنیستان توخوجولوق صنایع ایشچی‌لری گونو و "تورکمن تئکستیل -2017" سرگی‌سی موناسیبتیله تبریک ائتدی. بردی محمداوف تبریکینده سرگی‌نین یئرلی تئکستیل صنایع‌سینین اوغورونو تورکمن خالقینا و اولوسلار آراسی ایجتیمایته نوماییش ائتدیردیگینی ووغولادی.
سرگی موناسیبتیله ده فیله کئچیریلدی. تورکمن استایلیست‌لرینین یئنی مودئل‌لری تدبیره قاتیلان‌لار طرفین‌دن رغبتله قارشیلاندی.
